Diari Oficial de la Generalitat Valenciana


Sumari del DOGV 6453, del 04-02-2011 (2011/1273)

RESOLUCIÓ de 28 de gener de 2011, de la Direcció General d'Administració Autonòmica, per la qual s'executa la Sentència número 817/2010, de 7 de juliol, de la Secció Segona de la Sala Contenciosa Administrativa del Tribunal Superior de Justícia de la Comunitat Valenciana.
--------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6453

Data del DOGV
:   04-02-2011

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2011/1273


Data del document
:   28-01-2011

Organisme emissor
:   Conselleria de Justícia i Administracions Públiques

Tipus de document
:   Resolució

Anàlisi jurídica

 Descriptors 

:   * funcionari

RESOLUCIÓ de 28 de gener de 2011, de la Direcció General d'Administració Autonòmica, per la qual s'executa la Sentència número 817/2010, de 7 de juliol, de la Secció Segona de la Sala Contenciosa Administrativa del Tribunal Superior de Justícia de la Comunitat Valenciana. [2011/1273]  
Vista la Sentència número 817/2010, de 7 de juliol, de la Secció Segona de la Sala Contenciosa Administrativa del Tribunal Superior de Justícia de la Comunitat Valenciana, per la qual s'estima parcialment el recurs d'apel·lació interposat per Dolores Prats Landaluce, i s'anul·la la Resolució de 16 de gener de 2007, de la Direcció General d'Administració Autonòmica, per la qual es van adjudicar destinacions als participants en el Concurs 102/2005, per a la provisió de llocs de treball de naturalesa funcionarial, sector administració especial, grups A i B, caps de secció i equivalents de la Conselleria de Benestar Social i, en concret, l'adjudicació del lloc de treball número 23403, cap de Secció de Programes contra la Violència de Gènere, i ordenar la retroacció de les actuacions perquè la Comissió de Valoració del mencionat concurs duguera a terme una nova valoració dels mèrits d'Irene Estrada Ena, en els termes expressats en la mateixa sentència.  
Reunida la comissió de valoració de l'esmentat concurs de mèrits el dia 20 de gener de 2010, en compliment de l'expressada sentència, va procedir a la valoració dels mèrits corresponents a l'apartat «experiència» de la senyora Estrada Ena, i se li van assignar 0 punts en l'esmentat apartat, de la qual cosa va resultar una puntuació total per a la mateixa de 21.26 punts, inferior, per tant, a l'obtinguda per la recurrent, Dolores Prats Landaluce, per la qual cosa procedix a aquesta última el lloc de treball número 23842, cap de la Secció de Programes contra la Violència de Gènere.   
Atés el que disposen els articles 118 de la Constitució espanyola, 17.2 de la Llei Orgànica 6/1985, d'1 de juliol, del Poder Judicial i 103 i següents de la Llei 29/1998, de 13 de juliol, Reguladora de la Jurisdicció Contenciosa Administrativa, que estableixen l'obligatorietat de complir les sentències i la resta de resolucions fermes dictades pel jutges i tribunals.  
De conformitat amb les competències atribuïdes per l'article 14 del Decret 206/2009, de 13 de novembre, del Consell, pel qual s'aprova el Reglament Orgànic i Funcional de la Conselleria de Justícia i Administracions Públiques (DOCV número 6146, de 17.11.2009), resolc:  
Primer. Adjudicar amb destinació definitiva a Dolores Prats Landaluce, amb NRP 02079698F1, el lloc de treball número 23294, cap de la Secció de Programes contra la Violència de Gènere, A/B 24E042, de la Direcció General de Justícia i Menor de la Conselleria de Justícia i Administracions Públiques.   
Segon. Cessaments i presa de possessió  
El cessament es produirà d'ofici el dia 6 de febrer de 2011. L'acte de presa de possessió, a què queda convocada l'adjudicatària, tindrà lloc el dia 7 de febrer de 2011, a les 10.00 hores, al Servei de Provisió de Llocs de la Direcció General d'Administració Autonòmica, carrer del Miquelet núm. 5, 2n, CP 46257 València.   
Així mateix, cessarà d'ofici el dia 6 de febrer de 2011 la persona que ocupa provisionalment el lloc de treball adjudicat en la present Resolució.  
Els efectes administratius i econòmics seran del dia de la presa de possessió.  
Contra la present Resolució podrà interposar-se incident d'execució de sentència davant de la Secció Segona de la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que disposa l'article 109 de la Llei 29/1998, de 13 de juliol, Reguladora de la Jurisdicció Contenciosa Administrativa.  
València, 28 de gener de 2011.- La directora general d'Administració Autonòmica: Carmela Cots Soler.